פיליפ פטי (Philippe Petit; נולד ב-13 באוגוסט 1949), לוליין ולהטוטן, אמן הליכה על חבל וסופר צרפתי. התפרסם כאשר הילך בין מגדלי מרכז הסחר העולמי ("התאומים") בשנת 1974.
חיים וקריירה.
פטי נולד בעיר נמור במרכז צרפת ולא הסתגל למסגרות חינוכיות. מגיל צעיר אימן את עצמו במעשי לוליינות. לפרנסתו עסק במעשי לוליינות בחוצות ערים שונות, בהן ניו יורק, בראשית שנות השבעים, שם חזה בהקמת מרכז הסחר העולמי שהלהיב את דמיונו. "שש וחצי שנים חשבתי רק על הכבל ואיך למתוח אותו", אמר בראיון, "לרגע לא חשבתי על ההליכה עצמה". בראיון מאוחר שלו אמר, "אני לא מפחד מכלום, למדתי ללכת בבטחה ואני יודע את הגבולות שלי. לא אעלה על חבל אם יהיו רוחות חזקות או אם החבל לא קשור טוב. לקחתי בחיי כמה סיכונים, אבל בשורה התחתונה מה שאני עושה בטוח מאוד".
בשנת 1973 הילך בין שני מגדלי הקתדרלה נוטרדאם דה פארי ובין מגדלי גשר נמל סידני באוסטרליה. בבוקר ה-7 באוגוסט 1974 מתח בחשאי כבל בין הקומות ה-104 במגדלי התאומים (בגובה 417 מטרים מעל הקרקע ובאורך 43 מטרים) וצעד עליו במשך 45 דקות (במהלכן אף החל לרדת גשם), ללא כל אמצעי ביטחון, כאשר הוא אוחז במוט לשיווי משקל בלבד. משסיים את המבצע נעצר על ידי המשטרה ונלקח לחקירה. לדבריו, בספר שכתב שמתאר את האירוע, אמר לשוטרים "אני לא מתגרה במוות, אני כותב בשמים." עוד אמר: "כשאני רואה שלושה תפוזים - אני מלהטט בהם, כשאני רואה שני מגדלים - אני הולך." ההד הציבורי האדיר שהיה למבצע והתלהבות הקהל והתקשורת גרמו לכך שלא הוגשו כנגד פטי כל תביעות משפטיות והוא שוחרר.
בשנים שחלפו ביצע מעשי לוליינות רבים למטרות שונות, בהן קידום השלום ופעילויות צדקה שונות. ב-1986 צעד מעל מפלי ניאגרה. ב-1987 השתתף בפסטיבל ישראל וצעד מעל גיא בן הנום מסינמטק ירושלים להר ציון על כבל שנמתח במקביל לרכבל הר ציון בססמת "גשר בין מזרח למערב". ב-1989, לרגל יובל ה-200 למהפכה הצרפתית, צעד בהזמנת הנשיא פרנסואה מיטרן על כבל שנמתח מכיכר הטרוקדרו לקומה השנייה במגדל אייפל.
תיעוד וסיקור.
פטי כתב ארבעה ספרים אודות חייו. ביניהם שניים אודות ההליכה בין מגדלי התאומים, ספר אחד שהתפרסם ב-1975, מיד לאחר המעשה והשני שהתפרסם ב-2002 ומתייחס לאסון התאומים. על ספר זה כתב מבקר הספרים מיכאל הנדלזלץ:
בשנת 2008 ביים במאי הקולנוע ג'יימס מארש את הסרט "Man On Wire" , המלווה את פטי, מתעד ומשחזר את ההליכה בין מגדלי התאומים. הסרט זכה בפרס ראשון בפסטיבל סאנדנס, 2008 ובפרס אוסקר לסרט התיעודי הטוב ביותר לשנת 2008.
על חבל דק.
סרט קולנוע מז'אנר דרמה ביוגרפית הנקרא "על חבל דק" (באנגלית: The Walk) יצא לאקרנים בספטמבר 2015 ב-3D ו-IMAX, בבימויו של רוברט זמקיס ובכיכובו של ג'וזף גורדון-לוויט המגלם את פטי.
סיגל שחמון
סיגל שחמון (נולדה ב-13 ביוני 1971), היא מנחת טלוויזיה, שחקנית וזמרת ישראלית.
ביוגרפיה.
נולדה בשם סיגל שהמון וגדלה בפתח תקווה.
ב-1989 הופיעה בקדם אירוויזיון כאחת מהמלוות של נסים גרמה בשירו "חולף לו עם הזמן".
בשנת 1995, התמודדה שחמון בטקס בחירת נערת "גלגל המזל", אולם הפסידה את התפקיד לרות גונזלס. ארז טל ראה את הפוטנציאל של שחמון ולקח אותה להנחות לצידו את תוכניתו "העולם המופלא". במקביל סיימה רות גונזלס את תפקידה כנערת "גלגל המזל" ושחמון החליפה אותה.
בין השנים 1998–1999 השתתפה כמנחה בשעשועון בערוץ 2 "המבצר" לצד אקי אבני, ובתוכנית ההיכרויות "החצי השני" לצד נתי רביץ. לאחר מכן הגישה את העונה השנייה של התוכנית "נוצץ", במקומה של עינת ארליך.
בשנת 1999 הנחתה את אירוויזיון 1999, שהתקיים בירושלים, יחד עם יגאל רביד ודפנה דקל.
לאחר האירוויזיון לקחה שחמון הפסקה מעולם הטלוויזיה כדי להגשים את חלומה להיות זמרת. במשך שנתיים וחצי עבדה על אלבומה, שיצא במאי 2002, בו כתבה והלחינה את כל השירים. האלבום, שקיבל את השם "חלומות" זכה לביקורות מעורבות והיה כישלון מסחרי, דבר שגרם לשחמון למעט בקריירה המוזיקלית לטובת ההנחיה בטלוויזיה.
באותה השנה הופיעה בתפקיד אורח בסדרת הדרמה "החבר'ה הטובים".
בנובמבר 2003 החלה להנחות את תוכנית הבוקר "סיגליות", שעסקה בתרבות הפנאי. בנוסף הנחתה מספר תחרויות יופי, כגון "ניו מודלס" 2003 של הירחון "את" וטקס "נער ונערת השנה של מעריב לנוער" 2004. כמו כן הנחתה את משדר העצמאות 55 של הערוץ הראשון, לצד יהורם גאון.
בשנת 2004, במהלך הריונה הראשון, כיכבה בקמפיין האופנה של "רמי לי" לבגדי היריון.
בשנת 2005 נבחרה לככב בקמפיין הארצי הראשון של חברת האופנה "אריסטו שמט". כעבור חצי שנה החליפה אותה בתפקיד עדן הראל.
לאחר ירידתה מן המרקע של תוכניתה "סיגליות", עברה שחמון להנחות תוכנית בוקר בערוץ 10 בשם "משהו טוב", העוסקת בדרך חיים אלטרנטיבית.
ב-2007 השתתפה בהנחיית תוכנית הבוקר "העולם הבוקר" לצד אברי גלעד, אך עזבה לאחר שבועיים. בשנת 2008 הנחתה בתוכנית "לחיות טוב" לצד משה דץ במשך 10 חודשים, והמשיכה לדגמן.
ב-2009 הוציאה סינגל לרדיו בשם "תגלי לו", ובהמשך סינגל שני בשם "חלומות".
בשנת 2011 כיכבה בדוקו-ריאליטי "בקרוב אהבה" לצד אמירה בוזגלו, גאיה טראוב, גילי שם-טוב, מיכל שפירא וגלית לוי בערוץ 2 של קשת.
ב-2017 ו-2019 גילמה את נורית גבע, אמה המאמצת של קירקי (גילי איצקוביץ') ואמה הביולוגית של אביגיל (דנה לב) בסדרת הנוער "כדברא". בנוסף בשנת 2019 גילמה בסדרה "התחנה" את אליאן פרנק, אמו של פרנקו.
שחמון עוסקת בנוסף גם בעיצוב פנים.
חיים פרטיים.
באמצע שנות ה-90 ניהלה מערכת יחסים קצרה ומתוקשרת עם השחקן אקי אבני.
ב-2002 התחתנה עם איש העסקים עופר אמיר. ב-2004 נולד בנה הבכור. ב-2007 כשהייתה בחודש החמישי להיריונה של בנה השני, נפרדה מאמיר, וכשנה לאחר מכן השניים התגרשו.
מתגוררת בכפר שמריהו.
קמרון (פירושונים)
סרמטיה
פעוטים היינו
פְּעוּטִים הָיִינוּ (אנגלית: When We Were Very Young) הוא ספר ילדים מאת אלן אלכסנדר מילן הנושא ארבעים-וארבע פואמות. הספר יצא לאור לראשונה ב-1924 ואויר בידי ארנסט שפארד. חלק מן השירים הולחנו בידי הארולד פרייזר-סימסון. הספר נפתח בהקדמה, בה הסופר מתאר לקורא מיהו המספר ומי הילד הקרוי כריסטופר רובין.
הפואמה השלושים-ושמונה בספר, "דב-דובון", הופיעה לראשונה במגזין פאנץ' ב-1923 ובו הופיעה לראשונה דמותו של פו הדב. באחד מאיורי השיר "דב-דובון", פו מופיע כשהוא לבוש בחולצה, אשר מאוחר יותר נצבעה באדום במהדורה הצבעונית בעריכתו של סטפן סלסינגר. הופעתו זו של פו הדב הפכה להופעתו התמידית בסרטי חברת וולט דיסני על הדמות.
השיר Vespers הנועל את הספר, היה השיר הראשון שמילן כתב לילדים. השיר תורגם בידי יעקב אורלנד תחת השם "תפילת-ערבית" והולחן ובוצע בידי שלמה ארצי באלבומו הראשון שיצא ב-1970.
טורט
A Man Alone
A Man Alone הוא אלבום מאת הזמר האמריקני פרנק סינטרה. זהו אלבום האולפן ה-55 של סינטרה וה-28 היוצא בחברת ההקלטות רפרייז רקורדס. האלבום יצא ב-1969.
לאחר שהצליח עם אלבום הפופ הקלאסי, My Way, הוציא סינטרה אלבום המוקדש כולו לשיריו של המשורר רוד מקואן שהיה פופולרי מאוד בסוף שנות ה-60 לאחר שמכר יותר ממיליון עותקים מספריו. לאחר שנפגשו במסיבה, החליט סינטרה להוציא אלבום שלם המוקדש ליצירתו של המשורר. מקואן כתב מבחר של שירים חדשים ופואמות לאלבום. תרומתו של מקואן לליווי המוזיקלי של האלבום הייתה בעיקר בקביעת טון קולו של סינטרה, בשעה שדקלם את הפואמות.
האלבום הורכב משישה שירים של ממש ומחמישה קטעי פואמה אותן מקריא סינטרה בליווי מוזיקלי ובנוסף שיר נוסף שהיה חצי שיר וחצי פואמה והוא ללא ליווי מוזיקלי כלל. עם כל תשומת הלב שהוקדשה למילים בקטעי האלבום, הכוונה באלבום הייתה רצינית מאוד. אך הקומפוזיציה של מקון לקתה בחסר והחיבור בין מילות השירים והמוזיקה הייתה בחלקה חסרת בסיס. רק עבודה קשה של סינטרה מבחינת הקראת השירים ובעיקר של המארגן דון קוסטה, הצילה את האלבום מכישלון.
ב-1991 יצא האלבום בגרסת התקליטור.
סצינת דפוס
עצם הספנואיד
ספנואיד
קהיר (מחוז)
מחוז קהיר (בערבית: القاهرة) הוא מחוז במצרים שבו נמצאת בירת המדינה ובירת המחוז קהיר, הנמצא בגדה המזרחית של נהר הנילוס. אוכלוסיית המחוז מנתה ב־2014, 9,102,232 נפשות על שטח של 3,085 קמ"ר.
בשטח המחוז נמצאת בתהליך בנייה בירת מצרים החדשה. בעיר חדשה זו ימוקמו כל משרדי הממשלה והיא צפויה להיות מרכז עסקים חדש של המדינה. בשנת 2019 הסתיימה בניית המסגד אל-פתאח אל-עלים, המסגד הגדול במדינה.
אסלאם פוליטי
שולמית קישיק-כהן
שולמית (שולה) קישיק-כהן (1917 – 21 במאי 2017) הייתה מרגלת של ישראל בלבנון ופעלה למען העלאת יהודים מארצות ערב.
ביוגרפיה.
קישיק-כהן נולדה בארגנטינה בתם של מאיר ואלגרה ארזי כהן. היא עלתה בילדותה לארץ ישראל וגדלה בשכונת "מקור ברוך" בירושלים. למדה בבית הספר לבנות "אוולינה דה רוטשילד". בגיל 16 השיאו אותה הוריה לסוחר יהודי-לבנוני בשם ז'וזף קישיק, ומאז גרה בוואדי אבו ג'מיל, הרובע היהודי בביירות.